Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Martina Špringelová, Mgr. 
Pozícia: Odborný zamestnanec riešiteľ aktivity 4.1
Oddelenie/Odbor: Aktivita 4.1 
Organizácia: Národný ústav certifikovaných meraní vzdelávania, Žehrianska 9, Bratislava 
Znalosť jazykov: anglický B1, nemecký B1

2. Zahraničná pracovná cesta (ZPC):
Štát, mesto: Maďarsko, Budapešť
Vykonaná v dňoch: 7-9.10 2012
Názov prijímajúcej organizácie: Oktatási Hivatal, Zrínyi Miklós gimnázium, Oktatáskutató és Fejlesztő Intézet 
Účel cesty: získanie nových kontaktov a informácií od pracovníkov zaoberajúcich sa tvorbou, vyhodnocovaním testov, prezentovanie činnosti našej organizácie NÚCEM, prezentovanie aktivity 4.1 projektu HKV. 
Spôsob financovania: z rozpočtu NÚCEM a z prostriedkov štrukturálnych fondov EÚ spolufinancované fondom:  Európsky sociálny fond, Operačný program Vzdelávanie, Prioritná os: 1 Reforma systému vzdelávania a odbornej prípravy, Opatrenie: 1.1 Premena tradičnej školy na modernú, projekt: „Hodnotenie kvality vzdelávania na základných a stredných školách v SR v kontexte prebiehajúcej obsahovej reformy“,  ITMS kód Projektu: 26110130309.

3. Rámcový program pobytu:
7.10.2012 
Cesta a ubytovanie v Budapešti

8.10. 2012 
9:30 - 15:30 - Účasť na stretnutí v OH – Oktatási Hivatal (Vzdelávací úrad)
17:00 - 19:00 – diskusia a spracovanie informácií 

9.10.2012
9:00 - 13:00 - Návšteva gymnázia - Zrínyi Miklós Gimnázium 
14:00 - 18:00 - Stretnutie v OFI – Oktatáskutató és fejlesztő intézet (Ústav vzdelávacieho výskumu a vývoja)
Návrat do Bratislavy 

4. Stručný priebeh rokovaní:
Účel cesty podľa plánovaných činností: Porovnanie systému vzdelávania u nás a v Maďarsku. Oboznámenie sa s inštitúciou Oktatási Hivatal (Vzdelávací úrad), prezentácia p. Ildikó Balázsi ohľadne tvorby a vyhodnocovania testov, prezentovanie činnosti našej organizácie NÚCEM, prezentovanie aktivity 4.1 projektu HKV, diskusia. Návšteva gymnázia - Zrínyi Miklós Gimnázium. Rozhovor s riaditeľom Edényi László a následné  predstavenie školy nasledovala diskusia so zástupcom riaditeľa Hajdu Péter ohľadne kompetenčných a národných meraní na ich konkrétnej škole, realita v praxi a konzultácia s p. Monok Csaba (koordinátor autoevaluácie na danej škole). Ďalšou časťou návštevy bolo oboznámenie sa s inštitúciou Oktatáskutató és fejlesztő intézet (Ústav vzdelávacieho výskumu a vývoja), kde sa taktiež prezentovala činnosť našej organizácie NÚCEM a aktivita 4.1 projektu HKV. Po obojstrannom oboznámení sa s našou prácou nasledovala plodná diskusia ohľadne merania vzdelávania, indikátorov vzdelávania a o výsledkoch našej práce. 

5. Odporúčané závery:
- porovnať systém a spôsob autoevaluácie v Maďarsku a na Slovensku 
- hlbšie preskúmať interpretáciu pridanej hodnoty v Maďarsku 
- oboznámiť sa s fungovaním národných a kompetenčných meraní v Maďarsku 
- zistiť ako funguje autoevaluácia v praxi (na konkrétnej škole v Maďarsku) 
- pozrieť sa na sekundárne analýzy, prepojenie pridanej hodnoty  a ESCS 
- overiť skúmanie indikátorov kvality vzdelávania a ich prepojenie s národnými meraniami 

6. Prehľad prinesenej dokumentácie a miesto jej uloženia:
Názov navštívenej organizácie 	Názov priloženého dokumentu	Miesto uloženia	
Oktotási Hivatal	dokument o základnej agende inštitúcie	NÚCEM – všetci účastníci	
	vytlačená prezentácia Ildikó Balázsi o školskom systéme a národných i kompetenčných meraní v Maďarsku		
Oktatáskutató és fejlesztő intézet	Kniha – Niekoľko ukazovateľov práce na stredných školách (Neuwirth Gábor)	NÚCEM – Sotáková	
Zrínyi Miklós Gimnázium	bulletin o gymnáziu	NÚCEM – Vašíčková, Špringelová	
	prezentácia ohľadne výsledkov meraní a prezentácia úspešnosti školy		
	dotazníky autoevaluácie vytvorené na ich gymnáziu		

7. Osobitne vyhotovený očakávaný prínos ZPC:
Autoavaluácia sa preukázala ako dôležitá súčasť školy. Pomáha škole napredovať, zistiť jej slabé aj silné stránky. S tým je spojené aj meranie indikátorov kvality školy, pretože aj nie príliš prestížna a úspešná škola môže vďaka ich meraniu postupne napredovať a zlepšovať svoje výsledky. Presvedčila som sa o tom aj v praxi, pretože škola, ktorá si pri prijímaní žiakov na štúdium nemohla vyberať, zvýšila svoju kvalitu prostredníctvom merania indikátorov kvality a samotnej autoevaluácií a dnes  sa už dostáva na úroveň školy, ktorá si žiakov na štúdium môže selektovať. Samotné kompetenčné testy by mali slúžiť pre hodnotenie kvality výchovno-vzdelávacieho procesu školy. V budúcnosti by pre našu prácu mohli byť prínosom sekundárne analýzy dát z národných meraní v spojení s meraním jednotlivých indikátorov (klíma školy, motivácia žiakov, ESCS a pod.), ktoré by mohli  odhaliť a poukázať na osobitosti špecificky postavených škôl a objasniť ich „horšie resp. lepšie“ výsledky v národných meraniach. 

8. Spôsob zverejnenia výsledkov ZPC, prenos získaných informácií
Prezentácia na Intranete NÚCEM
Osobné referovanie v kruhu spoluriešiteľov aktivity 4.1 

Svojím podpisom súhlasím so zverejnením správy na internete.

Správu vypracoval: Mgr. Martina Špringelová 

Dátum: 11.10.2012 

Správu schválil: PaedDr. Ivana Pichaničová PhD.